OUD AFFIE THYS SIGLE - AFFIES RUGBY
OUD AFFIE THYS SIGLE
Tot so twee weke gelede het die naam Thys Sigle gladnie in my Affie rugby statistiek verskyn nie. Met die 1954 reunie wat nog moet plaasvind in 2014 kom ek per toeval af in die Affie argief op 'n Powerpoint voorlegging wat Thys gedoen vir hulle vorige reunie oor die 1954 matriek groep. Die naam lui 'n klokkie want ek onthou dat hy vir Tukkies onder andere in die 60's gespeel het. Ek kontak hom toe en hier volg Thys se storie
Thys het in standerd 6 (1950) vir die o/13A span gespeel maar van standerd 7 af het sy ouers gekeer dat hy verder rugby speel. In 1954 toe hy matriek was speel Thys aan die einde van die seisoen vir die eerste keer weer rugby in die Affies interhuis.
Vanaf 1955 tot 1967 speel Thys in meer as 200 liga wedstryde vir Tukkies. Toe Thys in 1967 halt roep , was hy vir agt jaar(sedert 1960) ononderbroke - ja, sonder om een wedstryd te mis! die haker vir Tukkies se eerstespan. Oor die tydperk wen Tukkies die Carltonbeker in 1960, 1963 en 1966 .
Thys speel ook vir die Noordelike Universiteite en NTvl in die 60's.
In 1966 is daar ‘n uitdaagskild vir huisspanne van Tukkies ingestel. Thys het die skild geskenk wat bekend sal staan as die Thys Siglé skild. Die 2014 wenners van die koshuis liga het ook die Thys Siglé skild ontvang.
Thys op die o/13A foto hieronder in die voorste ry.